Document ID: 32005D0029

ID-DEĊIŻJONI TAL-KUMMISSJONI
tas-17 ta' Jannar 2005
li temenda d-Deċiżjoni 92/452/KEE dwar skwadri ta' ġbir ta' l-embrijuni fl-Istati Uniti ta' l-Amerika
(innotifikata taħt in-numru tad-dokument C(2005) 32)
(Test b'rilvenza għaż-ŻEE)
(2005/29/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 89/556/KEE tal-25 ta' Settembru 1989 dwar il-kundizzjonijiet tas-saħħa ta' l-annimali li tirregola l-kummerċ intra-Komunitarju f'pajjiżi terzi u importazzjoni minn pajjiżi terzi ta' embrijuni ta' annimali domestiċi ta' l-ispeċi bovina (1), u b'mod partikolari l-Artikolu 8 tagħha,
Billi:
(1)
Id-Deċiżjoni tal-Kummissjoni 92/452/KEE tat-30 ta' Lulju 1992 li tistabbilixxi elenki ta' gruppi ta' ġbir ta' l-embrijuni u gruppi tal-produzzjoni tal-embrijuni approvati f'pajjiżi terzi għall-esportazzjoni ta' embrjuni bovini lejn il-Komunità (2) tipprovdi li Stati Membri jistgħu biss jimpurtaw embrijuni minn pajjiżi terzi fejn dawn inġabru, ġew ipproċessati u nħażnu minn gruppi tal-ġbir ta' l-embrijuni elenkati f'dik id-Deċiżjoni.
(2)
L-Istati Uniti ta' l-Amerika talbet li ssir emenda fl-elenku fir-rigward ta' entrati għal dak il-pajjiż.
(3)
L-Istati Uniti ta' l-Amerika pprovdiet garanziji dwar il-konformità mar-regoli xierqa mniżżla fid-Direttiva 89/556/KEE u l-grupp tal-ġbir ta' l-embrijuni kkonċernat ġie approvat uffiċjalment għall-esportazzjoni lejn il-Komunità mis-servizzi veterinarji ta' dak il-pajjiż.
(4)
Id-Deċiżjoni 92/452/KEE għandha għalhekk tiġi emendata f'dan is-sens.
(5)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali.
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 92/452/KEE huwa emendat skond l-Anness għal din id-Deċiżjoni.
Artikolu 2
Din id-Deċiżjoni ser tapplika minn 22 ta' Jannar 2005.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussell, fis-17 ta' Jannar 2005

Labels: 16
0
3
6
18